CELEX: 32020D0962
Language: ro
Date: 2020-07-02 00:00:00
Title: Decizia de punere în aplicare (UE) 2020/962 a Comisiei din 2 iulie 2020 de modificare a Deciziei de punere în aplicare (UE) 2019/450 în ceea ce privește publicarea referințelor documentelor de evaluare europene pentru anumite produse pentru construcții (Text cu relevanță pentru SEE)

3.7.2020   
               
               
                  RO
               
               
                  Jurnalul Oficial al Uniunii Europene
               
               
                  L 211/19
               
            
         DECIZIA DE PUNERE ÎN APLICARE (UE) 2020/962 A COMISIEI
         din 2 iulie 2020
         de modificare a Deciziei de punere în aplicare (UE) 2019/450 în ceea ce privește publicarea referințelor documentelor de evaluare europene pentru anumite produse pentru construcții
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 305/2011 al Parlamentului European și al Consiliului din 9 martie 2011 de stabilire a unor condiții armonizate pentru comercializarea produselor pentru construcții și de abrogare a Directivei 89/106/CEE a Consiliului (1), în special articolul 22,
         întrucât:
         
                     (1)
                  
                  
                     În conformitate cu Regulamentul (UE) nr. 305/2011, organismele de evaluare tehnică trebuie să utilizeze metodele și criteriile prevăzute în documentele de evaluare europene, ale căror referințe au fost publicate în Jurnalul Oficial al Uniunii Europene, pentru evaluarea performanței produselor pentru construcții care fac obiectul acestor documente, în funcție de caracteristicile lor esențiale.
                  
               
                     (2)
                  
                  
                     În conformitate cu articolul 19 din Regulamentul (UE) nr. 305/2011, în urma mai multor solicitări ale producătorilor pentru realizarea de evaluări tehnice europene, organizația organismelor de evaluare tehnică a elaborat și a adoptat 19 documente de evaluare europene.
                  
               
                     (3)
                  
                  
                     Documentele de evaluare europene elaborate și adoptate de organismele de evaluare tehnică se referă la următoarele produse pentru construcții:
                     
                                 —
                              
                              
                                 kit de impermeabilizare pe bază de membrane din polimeri pentru pereți interiori și exteriori și pentru pardoseli de medii umede și de piscine;
                              
                           
                                 —
                              
                              
                                 kituri pentru sisteme compozite de izolare termică exterioară (ETICS) cu tencuială pentru utilizarea pe pereți din lemn monostrat sau multistrat;
                              
                           
                                 —
                              
                              
                                 izolație termică din vată minerală vrac;
                              
                           
                                 —
                              
                              
                                 panouri din plută naturală aglomerată pentru izolare termică și acustică;
                              
                           
                                 —
                              
                              
                                 plăci tridimensionale multicui;
                              
                           
                                 —
                              
                              
                                 șuruburi și tije filetate pentru construcții din lemn;
                              
                           
                                 —
                              
                              
                                 cui din aluminiu profilat utilizat la structuri din lemn;
                              
                           
                                 —
                              
                              
                                 produs din lemn compozit structural: lemn lamelat încleiat (LSL);
                              
                           
                                 —
                              
                              
                                 îmbinare cu vârf – coadă de rândunică din placaj pentru lemn laminat încrucișat;
                              
                           
                                 —
                              
                              
                                 grinzi și stâlpi din materiale compozite pe bază de lemn;
                              
                           
                                 —
                              
                              
                                 grinzi cu zăbrele pentru creșterea rezistenței la poansonare a plăcilor plate și a coloanelor;
                              
                           
                                 —
                              
                              
                                 element de construcție izolant pentru pereți din zidărie;
                              
                           
                                 —
                              
                              
                                 regulator de debit centrifug vertical pentru apă pluvială;
                              
                           
                                 —
                              
                              
                                 cutii de gabioane, saltele de gabioane și saci de gabioane din plasă cu ochiuri hexagonale regulate din sârmă răsucită, cu preacoperire metalică, cu sau fără acoperire organică suplimentară;
                              
                           
                                 —
                              
                              
                                 panouri de acoperiș plate fabricate din plastic reciclat pentru acoperișuri și/sau pentru placări exterioare autoportante sau complet sprijinite;
                              
                           
                                 —
                              
                              
                                 luminator cu geam lipit sau fixat mecanic;
                              
                           
                                 —
                              
                              
                                 fereastră fixă pentru acoperiș rezistentă la foc;
                              
                           
                                 —
                              
                              
                                 sistem de strângere pentru asamblarea elementelor prefabricate din beton;
                              
                           
                                 —
                              
                              
                                 sisteme compozite cu matrice anorganică cu fixare externă pentru consolidarea structurilor din beton și din zidărie.
                              
                           
               
                     (4)
                  
                  
                     În timp ce documentul de evaluare european referitor la plăcile tridimensionale multicui și documentul european de evaluare referitor la grinzile și stâlpii din materiale compozite pe bază de lemn au fost emise pentru a înlocui orientările corespunzătoare utilizate anterior pentru agrementele tehnice europene, documentele de evaluare europene elaborate și adoptate de organizația organismelor de evaluare tehnică în ceea ce privește celelalte 17 produse pentru construcții se bazează exclusiv pe solicitări de evaluări tehnice europene prezentate de diferiți producători.
                  
               
                     (5)
                  
                  
                     Documentele de evaluare europene elaborate și adoptate de organizația organismelor de evaluare tehnică îndeplinesc condițiile necesare privind cerințele de bază aplicabile lucrărilor de construcții prevăzute în anexa I la Regulamentul (UE) nr. 305/2011. Prin urmare, este oportun să se publice referințele acestor documente de evaluare europene în Jurnalul Oficial al Uniunii Europene.
                  
               
                     (6)
                  
                  
                     Lista referințelor documentelor de evaluare europene este publicată prin Decizia de punere în aplicare (UE) 2019/450 a Comisiei (2). Din motive de claritate, referințele noilor documente europene de evaluare ar trebui adăugate la lista respectivă.
                  
               
                     (7)
                  
                  
                     Prin urmare, Decizia de punere în aplicare (UE) 2019/450 trebuie modificată în consecință.
                  
               
                     (8)
                  
                  
                     Pentru a permite utilizarea documentelor de evaluare europene cât mai curând posibil, prezenta decizie trebuie să intre în vigoare la data publicării,
                  
               ADOPTĂ PREZENTA DECIZIE:
         
            Articolul 1
            Anexa la Decizia de punere în aplicare (UE) 2019/450 se modifică în conformitate cu anexa la prezenta decizie.
         
         
            Articolul 2
            Prezenta decizie intră în vigoare la data publicării în Jurnalul Oficial al Uniunii Europene.
            
         
         
            Adoptată la Bruxelles, 2 iulie 2020.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 88, 4.4.2011, p. 5.
         
            (2)  Decizia de punere în aplicare (UE) 2019/450 a Comisiei din 19 martie 2019 privind publicarea documentelor de evaluare europene (DEE) pentru produsele pentru construcții, elaborate în sprijinul aplicării Regulamentului (UE) nr. 305/2011 al Parlamentului European și al Consiliului (JO L 77, 20.3.2019, p. 78).
      
      
         
            ANEXĂ
            În anexa la Decizia de punere în aplicare (UE) 2019/450, următoarele rânduri se introduc în ordine secvențială în conformitate cu ordinea numerelor de referință:
            
                        030400-00-0605
                     
                     
                        Kit de impermeabilizare pe bază de membrane din polimeri pentru pereți interiori și exteriori și pentru pardoseli de medii umede și de piscine
                     
                  
                        040465-00-0404
                     
                     
                        ETICS cu tencuială pentru utilizarea pe pereți din lemn monostrat sau multistrat
                     
                  
                        040729-00-1201
                     
                     
                        Izolație termică din vată minerală vrac
                     
                  
                        041389-00-1201
                     
                     
                        Panouri din plută naturală aglomerată pentru izolare termică și acustică
                     
                  
                        130186-00-0603
                     
                     
                        Plăci tridimensionale multicui
                        (înlocuiește specificația tehnică „ETAG 015”)
                     
                  
                        130118-01-0603
                     
                     
                        Șuruburi și tije filetate pentru construcții din lemn
                        (înlocuiește EAD 130118-00-0603)
                     
                  
                        130287-00-0603
                     
                     
                        Cui din aluminiu profilat utilizat la structuri din lemn
                     
                  
                        130308-00-0304
                     
                     
                        Produs din lemn compozit structural Lemn lamelat încleiat (LSL)
                     
                  
                        130336-00-0603
                     
                     
                        Îmbinare cu vârf - coadă de rândunică din placaj pentru lemn laminat încrucișat
                     
                  
                        130367-00-0304
                     
                     
                        Grinzi și stâlpi din materiale compozite pe bază de lemn
                        (înlocuiește specificația tehnică „ETAG 011”)
                     
                  
                        160055-00-0301
                     
                     
                        Grinzi cu zăbrele pentru creșterea rezistenței la poansonare a plăcilor plate și a coloanelor
                     
                  
                        170011-00-0305
                     
                     
                        Element de construcție izolant pentru pereți din zidărie
                     
                  
                        180023-00-0704
                     
                     
                        Regulator de debit centrifug vertical pentru apă pluvială
                     
                  
                        200050-02-0102
                     
                     
                        Cutii de gabioane, saltele de gabioane și saci de gabioane din plasă cu ochiuri hexagonale regulate din sârmă răsucită, cu preacoperire metalică, cu sau fără acoperire organică suplimentară
                        (înlocuiește EAD 200050-01-0102)
                     
                  
                        220010-01-0402
                     
                     
                        Panouri de acoperiș plate fabricate din plastic reciclat pentru acoperișuri și/sau pentru placări exterioare autoportante sau complet sprijinite
                        (înlocuiește referința EAD 220010-00-0402)
                     
                  
                        220062-00-0401
                     
                     
                        Luminator cu geam lipit sau fixat mecanic
                     
                  
                        220116-00-0401
                     
                     
                        Fereastră fixă pentru acoperiș rezistentă la foc
                     
                  
                        332001-00-0602
                     
                     
                        Sistem de strângere pentru asamblarea elementelor prefabricate din beton
                     
                  
                        340275-00-0104
                     
                     
                        Sisteme compozite cu matrice anorganică cu fixare externă pentru consolidarea structurilor din beton și din zidărie